Den Vest-Sjællandske Avis, 1817-03-06
Oversigt over Dagens udenlandske Nyheder. Det er ikke blot i England, at Regieringen maae bestræbe sig for at qvæle Oprørsaanden iblandt Folket, ogsaa i Spanien give sig betydelige Kiendemærker paa Misfornøielse tilkiende, i Valencia udbrød endog den 17de Januar en virkelig Opstand, da en bevæbnet Trop forsamlede sig paa den forrige Constitutionsplads. Saasnart General Elio, Gouverneur i Kongeriget, erfarede det, steeg han til Hest og begav sig derhen med to Officerer og tre eller fire Soldater; man modtog dem med Flinteskud, een af hans Følge døde af sine Saar, men Oprørerne bleve adsplittede. Dagen derpaa befalede Generalen, at alle Jndvaanerne skulde, under Livsstraf, aflevere deres Vaaben; Elio er desuden bekiendt formedelst sin Strenghed. Regieringen har forresten givet saa meget efter i sine strenge Grundsætninger, at den har udvalgt Hr. Peret de Castro, som var et virksomt Medlem i de Cortes Forsamling, til Minister-Resident i Hamborg; man siger det er skeet ifølge den nye Minister Pizarros Forslag. – Den fredelige Pave nødes til i sine Stater at føre en bestandig Krig med Røverne; tre af dem ere nyeligen blevne dræbte i Kamp med de Militaire og fire fangne. Almuens Fordærvelse i den hellige Faders Stater er saa stor, at mange af Landboerne staae i Forbindelse med Røverne og deele deres Bytte med dem; Paven har udsat store Belønninger paa Paagribelsen af enhver Røver, den katholske Religions Middelpunkt, lærer, hvor lidt Religionen formaaer at lede Menneskene til sin Bestemmelse, naar den ikke træder i Forbindelse med Oplysning. - Hvilke langt behageligere Beskuelser yder ikke det cultiverede Tydskland: her seer man Kongen af Würtemberg, at advare sit Folk i denne Nødens Tid mod den overhaandtagende Lyst til at udvandre af Landet, som er den eneste Virkning at dets Trang har paa det, og at bruge strenge Forholdsregler mod de uforsigtige Mennesker, som søge at forføre det dertil. Ogsaa har han underkastet Opkiøbet af Kornvarer et strengt Opsyn for at forebygge Aagerie dermed. – Her seer man ogsaa Storhertugen af Weimar at benytte den liberale Constitution, han har skiænket sit Folk, til at samtale med dets Deputerede om de mange velgjørende Jndretninger, han har udtænkt til dets Bedste. - Ogsaa den tydske Forbunds-Forsamling begynder at beskiæftige sig med vigtigere Gienstænde end hidintil. J dens 11te Møde, den 17de Februar, afgav den Commission, som blev nedsat, i dens 4de Møde ifior, for at giøre et Udkast til Gangen i de Sager som skulde foretages i Forsamlingen, sin udførlige Betænkning. Commissionen bestod af den danske Minister Frieherre von Eyben, den storhertuglige mecklenborgske Frieherre v. Plessen, og den stor hertuglige oldenborgske Præsident v. Berg. Efter Commissionens udførlige Forslag skulle følgende 3 Hovedarbeider fornemmelig foretages: 1) Regnleringen af de militaire Forhold. 2) Det tydske Forbunds Fredelige, eller udvortes Forhold. 3) Den organiske Jndretning af Forbundet med Hensyn til sine indvortes Forhold. – J de nordiske Stater giøres stadige Fremskridt til at befordre den indvortes Cultur. Prins Oscar, Hertug af Sydermannland, har den 23de Januar aabnet det afhans Fader for 5 Aar siden stiftede Landhuusholdnings-Academie med en opmuntrende Tale.